Heikki Kovalainen

Heikki Kovalainen, nado en Suomussalmi o 19 de outubro de 1981, é un piloto finés. Foi un piloto de F1, que correu en diferentes escuderías. Comezou en Renault no 2007. No 2008 fichou por McLaren-Mercedes, completando toda a tempada, e seguiu durante o 2009. Xa no 2010 marchou para Lotus, que despois no 2011 pasouse a chamar Caterham, e seguiu nela un ano máis.

 Traxectoria 
 Desde o karting ata a Fórmula 1 
Como moitos outros pilotos que militan na máxima categoría do automobilismo, Kovalainen comezou a súa carreira no karting en 1991, onde gañou varios campionatos, como o Elf Masters en 2001. Nese mesmo ano pilotou o coche número 4 na Fórmula Renault Británica, para posteriormente acabar na Fórmula 3 Británica onde en 2002 estivo ao volante dun coche do equipo Fortec.

Un ano despois, en 2003, chegou a súa consagración definitiva aos mandos dun coche da World Series by Nissan. Tras unha tempada de aprendizaxe en Gabord, gañou o campionato en 2004 grazas ao equipo Pons, e Arden International non dubidou en fichalo para pilotar un dos seus coches na categoría GP2, que substituía á extinta Fórmula 3000. Tras un comezo de ano espectacular, Nico Rosberg, cun ART arrebatoulle o título da GP2 de 2005.

 Fórmula Un 
 Renault (2004–2007) 
 2004–2006 
Ademais, en 2004, xa integrado no programa de novos pilotos de Renault, conseguiu gañar a Carreira de Campións, onde logrou bater nada menos que a Michael Schumacher, heptacampeón do mundo de Fórmula 1, e a Sébastien Loeb Campión do Mundo de Rally cun coche desa competición automobilística. Todos os presentes non saían do seu asombro ao ver como o mozo Kovalainen gañaba a Loeb no seu propio terreo.

 Primeiro probador de Renault e salto a piloto oficial 
2006 foi o ano de confirmación en Renault, converténdose no primeiro probador da escuadra que loitou polo Campionato do Mundo de F1 con Ferrari, saíndo finalmente vitoriosa a escuadra gala grazas aos dous últimos Grandes Premios do ano. Pouco antes do GP de Monza, Flavio Briatore confirmou que Heikki Kovalainen sería piloto oficial en 2007 xunto ao italiano Giancarlo Fisichella, tras a marcha de Fernando Alonso a McLaren-Mercedes. No debut de Kovalainen no Gran Premio de Australia non logrou sumar puntos ao chegar no 10º posto.

De momento tivo un comezo discreto cun coche discreto, aínda que non deixa de ser unha aposta de futuro na Fórmula 1.

miniatura|right|Kovalainen probando para Renault F1 en 2006, en Valencia.

 2007 
A tempada de F1 2007 foi a primeira na carreira de Heikki Kovalainen, o seu debut foi no Gran Premio de Australia, onde finalizo 10mo. O seu comezo foi algo frouxo, con moitos erros que lle impediron que este na zona puntos, e deste xeito ser superado polo seu compañeiro Giancarlo Fisichella, con todo o seu nivel de pilotaxe mellorou e obtivo as súas mellores producións ata o momento que foron un 4º posto no Canadá e 5º nos Estados Unidos, onde chegou a liderar a carreira por varios xiros. Kovalainen acabou adiantando a Fisichella no Mundial no GP de Turquía de 2007, onde fixo unha gran carreira acabando sexto. Máis tarde chegou o gran premio do Xapón en Fuji, onde logrou un 2º posto sendo o seu primeiro podio na fórmula 1.

 McLaren (2008–2009) 
Ao final da tempada  Fernando Alonso regresou a Renault e Kovalainen recibiu ofertas de Toyota e McLaren. O 14 de decembro de 2007 confirmouse que Kovalainen substituiría a Alonso unha vez máis e pilotaría un McLaren Mercedes de F1 en , xunto a Lewis Hamilton.BBC 31/07/08 Kovalainen uniuse a Keke Rosberg, Mika Häkkinen e Kimi Räikkönen como pilotos finlandeses que pilotaron un McLaren.

 Lotus (2010–2011) 
 2010 
miniatura|right| Kovalainen pilotando un Lotus no Gran Premio de Malaisia de 2010.

O 14 de decembro de 2009 anunciouse, que Kovalainen pilotaría para Lotus Racing en , xunto a Jarno Trulli. O equipo fixo o seu debut no Gran Premio de Bahrain de 2010 o 14 de marzo de 2010. O coche estaba fóra de ritmo nas probas de pretempada, debido á falta de carga aerodinámica causada pola necesidade dun deseño inicial conservador. Kovalainen terminou na décimo quinta posición na carreira, dúas voltas por detrás do gañador Fernando Alonso.

En Australia, Trulli non iniciou a carreira e Kovalainen finalizou 13º. En Malaisia, Kovalainen retirouse a 10 voltas para o final, e rematou décimo cuarto na China, mentres que en España Kovalainen non puido saír debido a problemas coa caixa de cambios. Retirouse en Mónaco con problemas de dirección, e en Turquía con problemas hidráulicos. Kovalainen finalizou 16º en Canadá, a dúas voltas do gañador.

En Valencia na volta 9 o Red Bull de Mark Webber golpeou o Lotus de Kovalainen e saíu voando por encima, antes de aterrar na barreira. Kovalainen chegou aos pits, pero retirouse da carreira. Finalizou no 17º lugar en Silverstone e 14º en Hungría intercalando a súa cuarta retirada da tempada en Alemaña, debido á danos causados por unha colisión co Sauber de Pedro de la Rosa. Retirouse unha vez máis no Gran Premio de Singapur de 2010 despois de que o seu coche incendiarase na última volta, malia a súa decisión de non entrar no pit lane e deixar o coche ao carón da pista e facer el mesmo fronte ás chamas recibiu o aplauso da multitude.

 2011 
miniatura|Kovalainen pilotando un Lotus en Gran Premio de Italia de 2011.
Kovalainen quedou con Lotus en . Na carreira de apertura en Australia, viuse obrigado a retirarse logo dunha fuga de auga, antes de lograr terminar a súa primeira carreira da tempada en Malaisia, onde terminou 15º, rematou no 16º posto na China. Terminou 19º en Turquía e estrelouse en España, logo de partir do 15º posto na grella. Terminou 14º en Mónaco e 19º no Gran Premio de Europa de 2011, retirouse en Canadá e Gran Bretaña. Kovalainen finalizou 16º no Gran Premio de Alemaña de 2011, antes doutra retirada debido a unha fuga de auga en Hungría. Kovalainen terminou cada unha das seguintes cinco carreiras, cunha mellor posición de 13º no Italia. Terminou na volta do líder, no posto 18º no Gran Premio do Xapón de 2011, e terminou por diante do Sauber de Kamui Kobayashi e Sergio Pérez en Corea, no posto 14º. Na India, Kovalainen finalizou 14º chegando a alcanzar o décimo lugar na carreira.

Durante a tempada, Kovalainen clasificouse por diante dos seus compañeiros Trulli e Karun Chandhok en 17 das 19 carreiras disputadas, e o director Tony Fernandes declarou que estaba satisfeito co rendemento de Kovalainen na tempada.

 Caterham (2012–2013) 
 2012 
miniatura|right|Kovalainen, co seu novo deseño de casco co tema Angry Birds, pilotando para Caterham no Gran Premio de Malaisia de 2012.

Kovalainen foi contratado polo equipo Caterham F1 para  por terceiro ano consecutivo, xunto a Vitaly Petrov. Esa tempada foi máis estable, xa que Kovalainen terminou todas as carreiras, logo do primeiro Gran Premio de Australia.

 2013 
Kovalainen e Petrov fóronse en favor de Charles Pic e Giedo van der Garde antes da tempada , pero Kovalainen quedou en bos termos con Caterham, e asistiu ao Gran Premio de Malaisia como invitado persoal de Tony Fernandes. Antes do Gran Premio de Bahrain, o equipo anunciou que volvera contratar a Kovalainen como un dos seus pilotos de reserva, en substitución de Ma Qing Hua e xunto a Alexander Rossi, participaran nas primeiras sesións de adestramentos libres en Bahrain e España.

 Lotus (2013) 

 2013 

O 14 de novembro o ano 2013 foi confirmado por Lotus que Kovalainen substituiría a Kimi Räikkönen como piloto oficial, Räikkönen tiña que operarse das costas. Kovalainen correrá no Gran Premio dos Estados Unidos e no Gran Premio do Brasil.

 Resultados completos F1 
(Chave) As carreiras en letra grosa indican pole position; as carreiras en cursiva indican volta rápida. 
 Ano  Equipo  1  2  3  4  5  6  7  8  9  10  11  12  13  14  15  16  17  18 19 20  Posto Final  Puntos  2007  Renault  AUS
10  MAL
8  BAH
9  ESP
7  MON
13  CAN
4  USA
5  FRA
15  RU
7  EUR
8  HUN
8  TUR
6  ITA
7  BEL
8  XPN
2  CHN
9  BRA
-  7º 30  2008 McLaren Mercedes AUS5 MAL3 BAH5 ESPRet TUR12 MON8 CAN9 FRA4 RU5 ALE5 HUN1 EUR4 BEL10 ITA2 SIN10 XPNRet CHNRet BRA7 7º 53 2009 McLaren Mercedes AUSRet MALRet CHN5 BAH12 ESPRet MONRet TUR14 RURet ALE8 HUN5 EUR4 BEL6 ITA6 SIN7 XPN11 BRA12 ABU11 12º 22 2010 Lotus BAH15 AUS13 MAL18 CHN14 ESPNTS MONRet TURRet CAN16 EURRet RU17 ALERet HUN14 BEL16 ITA18 SIN16 XPN12 RCO13 BRA18 ABU17 20º 0 2011 Lotus AUSRet MAL15 CHN16 TUR19 ESPRet MON14 CANRet EUR19 RURet ALE16 HUNRet BEL15 ITA13 SIN16 XPN18 COR14 IND14 ABU17 BRA16 22º 0  Caterham AUSRet MAL18 CHN23 BAH17 ESP16 MON13 CAN18 EUR14 RU17 ALE19 HUN17 BEL17 ITA14 SIN15 XPN15 COR17 IND18 ABU13 USA18 BRA14 22º 0  Caterham F1 Team AUS MAL CHN BHRTD ESPTD MON CAN GBR ALE HUN BELTD ITATD SIN COR XPNTD IND ABUTD21 0 Lotus USA14 BRA14
* Tempada en curso

 Notas 

 Véxase tamén 

 Ligazóns externas 
 Web Oficial de Heikki Kovalainen 
 Heikki Kovalainen Fan Site 
 Ficha do equipo Renault F1 
 Detalles da súa carreira

Categoría:Pilotos de Fórmula 1 de Finlandia
Categoría:Pilotos de Fórmula 1 de Renault
Categoría:Pilotos de Fórmula 1 de McLaren
Categoría:Nados en 1981
Categoría:Nados na rexión de Kainuu